
                                                                                                 PATVIRTINTA
                                                                                          Vilniaus miesto savivaldybės
                                                                                        administracijos direktoriaus
                                                                                     2026 m.  įsakymu Nr.____
 
 
VILNIAUS MIESTO SAVIVALDYBĖS ADMINISTRACIJOS ANTAKALNIO SENIŪNIJOS 2026 METŲ VEIKLOS PLANAS 
 
	1. 
	Padalinio misija  
Misija – seniūnija, gebanti kompetentingai analizuoti seniūnijos bendruomenės poreikius ir priimti kokybiškus sprendimus, teikianti kokybiškas paslaugas ir užtikrinanti operatyvią ir efektyvią informacijos sklaidą, skatinanti aktyvų bendruomenės narių dalyvavimą sprendimų priėmimo procese, kuriant darnią gyvenamąją aplinką.  
Vertybės – operatyvumas reaguojant į iškilusias problemas, profesionalumas ir objektyvumas priimant sprendimus, atvirumas ir iniciatyvumas naujovėms, kokybiška informacijos sklaida.  
Tikslai – pokyčių įgyvendinimas, siekiant didinti gyventojų pasitenkinimą gyvenamąja aplinka, savivaldybės teikiamomis paslaugomis, seniūnijų, kaip gyventojų informavimo centrų, stiprinimas. 

	2. 
	Vilniaus miesto savivaldybės strateginio veiklos plano elementai:  
 
Programos pavadinimas ir jos kodas:  
„Kultūra“, 04. 
 
Programos tikslo pavadinimas ir jo kodas:  
„Įtrauki ir prieinama aukštos vertės kultūra visiems vilniečiams ir miesto svečiams“, SVP kodas 4.1. 
 
Programos uždavinio pavadinimas ir jo kodas:  
„Įvairi ir kokybiška kultūra prieinama visoms visuomenės grupėms ir miesto svečiams“, SVP kodas 4.1.1; 
 
Programos priemonės pavadinimas ir jos kodas: „Antakalnio bendruomenės kultūrinės veiklos plėtra“, 4.1.1.5. 
 
Programos pavadinimas ir jos kodas:  
„Aplinka ir miesto plėtra“, 07 
 
Programos tikslo pavadinimas ir jo kodas:  
„Gyvenimo kokybė nepriklausomai nuo rajono“, SVP kodas 7.1; 
 
Programos uždavinio pavadinimas ir jo kodas:  
„Gyvenamieji rajonai  daugiafunkcė ir įdomi gyventi aplinka“, SVP kodas 7.1.3; 
 
Programos priemonės pavadinimas ir jos kodas: „Antakalnio seniūnijos teritorijos priežiūra ir atnaujinimas“, 7.1.3.6. 
 

	3. 
	Padalinio vykdomos priemonės įgyvendinimo aprašymas  
 
Antakalnio seniūnijos bendruomenės kultūrinės veiklos plėtra. 
Bus organizuojami trys renginiai:  
1. Vasario 16 šventės renginys  
2. Lietuvos nepriklausomybės atkūrimo dienos - kovo 11-osios minėjimas 
3. Tradicinis Kalėdų eglutės įžiebimo renginys.  
Šių priemonių įgyvendinimui bus vykdomi viešieji pirkimai, finansuojami iš 04 programos „Kultūra“ lėšų.   
 
Antakalnio teritorijos priežiūra ir atnaujinimas.   
1. Šaligatvių remonto ir įrengimo darbai. Planuojamas prastos būklės kietųjų dangų remontas bei trūkstamų šaligatvių ar jų atkarpų įrengimas. Darbams atlikti bus teikiamas užsakymas pagal bendrą sutartį, finansuojamą 07 programos „Aplinka ir miesto plėtra“ lėšomis.   
2. Įrankių ir darbo priemonių teritorijos tvarkymui įsigijimas. Užimtumo didinimo programos vykdymui neplanuojama įsigyti teritorijos tvarkymo priemonių ir įrankių, kadangi jų užtektinai sukaupta iš ankstesnių pirkimų praeitais metais.  
3. „Dalyvauk! Vilnius“ idėjos įgyvendinimas. Įgyvendinama idėja – Vileišio g. numatyta įrengti atvira lauko erdvė, Laurų sodų 1-oji g. numatyta sporto aikštelės įrengimas, dangos sutvarkymas prie skersinių šalia Šilo tilto, šunų aikštelė Vileišio g.33. Darbams atlikti bus vykdomi viešieji pirkimai, finansuojami 07 programos „Aplinka ir miesto plėtra“ lėšomis.   
 
Antakalnio seniūnijos 2026 m. veiklos planas aptartas seniūnaičių sueigoje 2026 m. kovo 9 d., protokolo Nr. 1-SS/2026. (reg. Nr. A5-445/26). Bendru sutarimu veiklos planas patvirtintas.  
 

	4. 
 
 
	Vilniaus miesto savivaldybės administracijos seniūnijų 2026 m. veiklos rodiklių suvestinė 
 

	4.1. 
 
 
 
 
 
 
 
 
 
 
 
 
 
 
	Pagrindiniai rodikliai 
 
04 programa „Kultūra“ 
Programos tikslas – įtrauki ir prieinama aukštos vertės kultūra visiems vilniečiams ir miesto svečiams. 
Programos uždavinys – įvairi ir kokybiška kultūra prieinama visoms visuomenės grupėms ir miesto svečiams. 
Rezultato rodiklis – renginių skaičius, rodiklio reikšmė – 2 vnt. 
 
07 programa „Aplinka ir miesto plėtra“ 
Programos tikslas – gyvenimo kokybė nepriklausomai nuo rajono. 
Programos uždavinys – gyvenamieji rajonai – daugiafunkcė ir įdomi gyventi aplinka. 
Rezultato rodiklis – gyventojų pasitenkinimo gyvenamąja aplinka lygis, proc., rodiklio reikšmė – 81 proc. (respondentų skaičius ne mažesnis nei 100 seniūnijos gyventojų). 
 

	4.2. 
	Kokybiška informacijos sklaida. 
Rezultato rodiklis – užtikrinti kokybišką seniūnijos informacijos sklaidą įvairiais kanalais (socialiniai tinklai, skelbimų lentos ir kt.), užtikrinant savalaikį ir aiškų turinį bei didinant gyventojų informuotumą apie seniūnijos veiklą.   
Rodiklio reikšmė – nuolatinio pranešimų dažnio palaikymas seniūnijos socialinio tinklo „Facebook“ paskyroje (ne mažiau kaip 3–4 seniūnijos parengti autentiški pranešimai per mėnesį apie seniūnijos veiklą, iniciatyvas, bendruomenei aktualias naujienas, infrastruktūros pokyčius ir kitas vietos gyvenimo aktualijas); informacijos paskelbimo atitikimo terminams užtikrinimas (pvz.: prieš sprendimų priėmimą, aktualius pokyčius, renginius ir kt.). 
 
Bendruomenių aktyvumo skatinimas, įtraukimas į sprendimų priėmimą. 
Rezultato rodiklis – bendruomenės įtraukimas ir dalyvavimas priimant sprendimus – konsultavimasis su vietos gyventojais, įsitraukimas į dalyvaujamojo biudžeto programos „Dalyvauk! Vilnius“ įgyvendinimą. 
Rodiklio reikšmė – įgyvendintos ne mažiau kaip 2 informacijos sklaidos ir gyventojų įsitraukimą į dalyvaujamojo biudžeto programą skatinančios iniciatyvos idėjų teikimo laikotarpiu ir ne mažiau kaip 3 iniciatyvos gyventojų balsavimo laikotarpiu,  (pvz.: kūrybinės dirbtuvės, diskusija, renginys, partnerystė su vietos bendruomene, autentiška seniūnijos komunikacija socialiniame tinkle ar kt.). Gyventojų apklausų, viešų konsultacijų organizavimas gyvenamosios aplinkos gerinimo, iniciatyvų klausimais. 
 
Kokybiškų administracinių paslaugų teikimas gyventojams. 
Rezultato rodikliai – elektroniniu būdu užsakytų paslaugų dalis nuo viso pateiktų paslaugų sąrašo proc.; paslaugų suteikimas (įvykdymas) laiku proc., dokumentų nagrinėjimo ir paslaugų suteikimo (įvykdymo) trukmė greitesnė nei numatyta teisės aktuose. 
Rodiklių reikšmės – gyventojų informavimas apie galimybę užsisakyti paslaugas elektroniniu būdu, el. paslaugų naudojimo rodiklio didėjimas ne mažiau kaip 5 proc. lyginant su praėjusiais metais; laiku suteikta paslaugų (įvykdyta užduočių) – 100 proc.; dokumentų nagrinėjimo ir paslaugų suteikimo terminų trumpinimas – ne mažiau kaip 90 proc. paslaugų suteikiama greičiau nei teisės aktuose numatyti terminai. 
 
Kokybiškų viešųjų paslaugų teikimas gyventojams. 
Rezultato rodikliai – lėšų, skirtų 2026 m. programoms „Aplinka ir miesto plėtra“, „Kultūra“ darbams, efektyvus panaudojimas; Užimtumo didinimo programos įgyvendinimas, lėšų efektyvus panaudojimas. 
Rodiklių reikšmės – 100 proc. suplanuotų lėšų 2026 m. programoms „Aplinka ir miesto plėtra“, „Kultūra“ darbams tikslinis panaudojimas; tikslinis Užimtumo didinimo programos lėšų panaudojimas (ne mažiau kaip 80 proc. skirto finansavimo). 
 
 


 
Metinio veiklos plano priedai  
 
Lentelė. Tikslų, uždavinių, priemonių išlaidų ir kriterijų suvestinė. 
 
__________________________ 

